จีนผ่านจุดพีคโควิด-19 แอปเปิล สโตร์ เปิดร้านแล้ว
ขณะที่หลายประเทศกำลังต้องรับมือไวรัสโคโรนา (โควิด-19) อย่างหนัก แต่ที่จีนประกาศผ่านจุดพีคของการระบาดไปแล้ว ล่าสุดหลายธุรกิจเริ่มขยับ รวมทั้งแอปเปิลที่ประกาศเปิดแอปเปิล สโตร์ทั่วจีนแล้วแอปเปิล ประกาศ เปิดแอปเปิล สโตร์ทั้ง 42 แห่งในจีนแล้ว ในวันนี้ (13 มี.ค.) ตั้งแต่ 10.00 น. และ 11.00 น. ตามเวลาท้องถิ่นที่จีน หลังจากปิดร้านมาตั้งแต่วันที่ 9 ก.พ. รวมกว่า 1 เดือน โดยก่อนหน้านี้ในบางเมืองเริ่มทยอยเปิดมาบ้างแล้วจากสถานการณ์โควิด-19 ระบาด ทำให้ยอดขายไอโฟนในจีนในเดือน ก.พ. 2563 ที่ผ่านมาได้อยู่ที่ประมาณ 500000 เครื่อง โดยก่อนมีข่าวโควิด-19 ระบาด ในเดือนธ.ค. 2562 มียอดขาย 3.2 ล้านเครื่อง ทั้งนี้จีน เป็นตลาดใหญ่ของแอปเปิล ทำยอดขายไอโฟนสูงสุด โดยในปี 2562 มีผู้ใช้ไอโฟนในจีนกว่า 230 ล้านเครื่อง มากกว่าในสหรัฐอเมริกาที่มีอยู่ประมาณ 120 ล้านเครื่องจีนเพิ่งประกาศผ่านจุดพีค ของการแพร่ระบาดโควิด-19 เมื่อวันที่ 12 มี.ค.ที่ผ่านมา ขณะเดียวกันก่อนหน้านี้ มีการปิดโรงพยาบาลชั่วคราวไปแล้วบางส่วน หลังมียอดมีผู้ติดเชื้อกว่า 80000 ราย เสียชีวิตกว่า 3000 ราย จากยอดผู้ติดเชื้อทั่วโลกกว่า 12800 ราย
ขณะที่หลายประเทศกำลังต้องรับมือไวรัสโคโรนา โควิด-19 อย่างหนัก แต่ที่จีนประกาศผ่านจุดพีคของการระบาดไปแล้ว 
โควิด-19,ไวรัสโคโรนา,แอปเปิล,แอปเปิลสโตร์,จีน,ไอโฟน